b'\n_START_ARTICLE_\nAdministrasjonssenter\n_START_PARAGRAPH_\nAdministrasjonssenter (eller administrasjonssentrum) er i Norge ofte brukt om en fylkeshovedstad eller byen eller stedet der en kommune ledes fra. Statistisk sentralbyr\xc3\xa5 regner administrasjonssenteret i en kommune som stedet i den grunnkretsen som r\xc3\xa5dhuset ligger i.  Det kan ogs\xc3\xa5 brukes om andre beliggenheter til en administrasjon, for eksempel en koloni, oversj\xc3\xb8isk territorium, biland eller lignende. I andre land brukes betegnelsen ogs\xc3\xa5 om stedet hvor firma ligger, men sjelden p\xc3\xa5 norsk.'